ai4bharat/Pralekha huggingface dataset:
गृह मंत्रालय
केंद्रीय गृह मंत्रालयाने मिशनरीज ऑफ चॅरिटीची बँक खाती गोठवली नाहीत
मिशनरीज ऑफ चॅरिटीने स्वतःहून बँक खाती गोठवण्याची विनंती एसबीआयकडे पाठवल्याची स्टेट बँक ऑफ इंडियाची माहिती
एफसीआरए अंतर्गत एफसीआरए नोंदणीच्या नूतनीकरणाचा अर्ज अयोग्य माहितीमुळे फेटाळला
नूतनीकरणासाठी नकार देण्याच्या निर्णयाचा फेरविचार करण्याबाबत मिशनरीज ऑफ चॅरिटीकडून कोणतीही विनंती/ सुधारित अर्ज प्राप्त झालेला नाही
नवी दिल्ली, 27 डिसेंबर 2021
परदेशी योगदान नियामक कायद्यांतर्गत मिशनरीज ऑफ चॅरिटी या संस्थेच्या एफसीआरए नोंदणीचे नूतनीकरण करण्यासाठी केलेला नूतनीकरण अर्ज एफसीआरए 2010 आणि परदेशी योगदान नियामक नियम 2011 अंतर्गत पात्रता निकषांची पूर्तता न केल्यामुळे 25 डिसेंबर 2021 रोजी फेटाळण्यात आला. हा अर्ज फेटाळल्यानंतर त्याचा फेरविचार करण्यासाठी मिशनरीज ऑफ चॅरिटीकडून कोणतीही विनंती/ सुधारित अर्ज प्राप्त झालेला नाही.
मिशनरीज ऑफ चॅरिटी या संस्थेची नोंदणी एफसीआरए अंतर्गत नोंदणी क्रमांक 147120001 नुसार झाली होती आणि ही नोंदणी 31 ऑक्टोबर 2021 पर्यंत वैध होती. इतर एफसीआरए संस्थांच्या नूतनीकरणाचे अर्ज देखील प्रलंबित असल्याने त्यांच्यासोबत या वैधतेमध्ये 31 डिसेंबर 2021 पर्यंत वाढ करण्यात आली होती.
मात्र, एमओसीने नूतनीकरणासाठी केलेल्या अर्जाचा विचार करताना त्यामध्ये काही चुकीची माहिती निदर्शनास आली. पटलावरील या माहितीचा विचार करून एमओसीच्या नूतनीकरणाचा अर्ज मंजूर करण्यात आला नाही. या संस्थेची एफसीआरए नोंदणी 31 डिसेंबर 21 पर्यंत वैध होती. केंद्रीय गृह मंत्रालयाने एमओसीचे कोणतेही खाते गोठवलेले नाही. स्टेट बँक ऑफ इंडियाने असे कळवले आहे की एमओसीने स्वतःहून एसबीआयकडे आपली खाती गोठवण्याची विनंती पाठवली होती.R.Aghor/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 196
उपराष्ट्रपती कार्यालय
जागतिक चॅम्पियनशिपमध्ये भारतीय तिरंदाजांच्या अनुकरणीय कामगिरीचे उपराष्ट्रपतींनी केले कौतुक
नवी दिल्ली, 7 ऑगस्ट 2023
उपराष्ट्रपती आणि राज्यसभेचे अध्यक्ष जगदीप धनखड यांनी आज वरिष्ठ सभागृहात बर्लिन, जर्मनी येथे झालेल्या जागतिक तिरंदाजी स्पर्धेत भारतीय तिरंदाजांच्या कामगिरीचे कौतुक केले. उपराष्ट्रपती म्हणाले की, क्रीडापटूंची कामगिरी राष्ट्राला प्रेरणा देणारी आहे.
जागतिक तिरंदाजी चॅम्पियनशिपमधील आतापर्यंतच्या सर्वोत्तम कामगिरीबद्दल भारतीय तिरंदाजांचे कौतुक करताना उपराष्ट्रपती म्हणाले की, क्रीडापटूंच्या यशामुळे क्रीडा क्षेत्रातली आपली प्रगती दिसून येते, हे यश खेळाडूंची मेहनत आणि समर्पणाचे साक्ष आहे.
उपराष्ट्रपती म्हणाले की, 17 वर्षीय आदिती गोपीचंद स्वामीने चॅम्पियनशिपमध्ये सुवर्णपदक जिंकून देशासाठी पहिले वैयक्तिक जागतिक विजेतेपद मिळवले. विजेतेपद पटकावणारी ती जगातील सर्वात युवा खेळाडू ठरली आहे.
पुरुषांच्या वैयक्तिक स्पर्धेत सुवर्णपदक पटकावणाऱ्या ओजस प्रवीण देवतळेचेही त्यांनी कौतुक केले. जागतिक तिरंदाजी चॅम्पियनशिपमध्ये असे विजेतेपद मिळवणारा तो पहिला भारतीय पुरुष तिरंदाज ठरला आहे.
महिला तिरंदाज ज्योती सुरेखा वेन्नम हिने महिलांच्या वैयक्तिक कंपाऊंड स्पर्धेत कांस्यपदक जिंकले, तर ज्योती वेन्नम, परनीत कौर आणि अदिती गोपीचंद स्वामी यांच्या संघाने महिलांच्या कंपाउंड सांघिक स्पर्धेत सुवर्णपदक पटकावत उत्कृष्ट कामगिरी केली.
उपराष्ट्रपतींचे संपूर्ण निवेदन वाचण्यासाठी इथे क्लिक कराS.Thakur/S.Mohite/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 65
आरोग्य आणि कुटुंब कल्याण मंत्रालय
केंद्रीय मंत्री डॉ. हर्ष वर्धन यांनी कोविड -19 च्या व्यवस्थापनासाठी आयुर्वेद आणि योगावर आधारित नॅशनल क्लिनिकल मॅनेजमेंट प्रोटोकॉल केले जारी
नवी दिल्ली, 6 ऑक्टोबर 2020
केंद्रीय मंत्री डॉ. हर्ष वर्धन यांनी कोविड -19 च्या व्यवस्थापनासाठी आयुर्वेद आणि योगावर आधारित नॅशनल क्लिनिकल मॅनेजमेंट प्रोटोकॉल आज आभासी पध्दतीने घेण्यात आलेल्या परिषदेत जारी केले आहे.
श्रीपाद येसो नाईक, आयुष राज्यमंत्री , डॉ. राजीव कुमार, उपाध्यक्ष, नीती आयोग आणि डॉ. व्ही. के. पॉल, सदस्य , नीती आयोग हे देखील आज आभासी पद्धतीने घेण्यात आलेल्या या परिषदेत यावेळी सामील झाले होते.
आयसीएमआरचे माजी महासंचालक डॉ. व्ही.एम. कटोच यांच्या अध्यक्षतेखाली, 'नॅशनल क्लिनिकल मॅनेजमेंट प्रोटोकॉल: कोविड -19' मध्ये आयुर्वेद आणि योगा यांच्या समावेश यासंदर्भातील समितीने अहवाल तयार केला आणि स्वीकार्य प्रायोगिक आणि क्लिनिकल डेटावर आधारित शिफार सादर केल्या.
हे निष्कर्ष, औषधांचे संभाव्य फायदे आणि सुरक्षितता दर्शविणारे असून कोविड 19 वरील राष्ट्रीय कृती दल आणि संयुक्त देखरेख समूहासमोर सादर केले गेले आणि त्यानंतर नीती आयोगाच्या शिफारशींनुसार प्रोटोकॉलमध्ये विकसित केले गेले.
आयुष मंत्रालायमार्फत लोकांची प्रतिकारशक्ती वाढविण्यासंदर्भातील मार्गदर्शन आतापर्यंत लोकप्रिय झाल्याबद्दल मंत्रालयाचे कौतुक करीत डॉ. हर्ष वर्धन यांनी नमूद केले की, “पंतप्रधान नरेंद्र मोदी यांनी कोविड -19 महामारीच्या काळात योग्य व्यवस्थापनासाठी आयुष मंत्रालयासोबत सल्लामसलत करण्यावर भर दिला आहे.
प्रतिबंधात्मक आणि रोगप्रतिबंधक उपाययोजनांसंदर्भातील हे प्रोटोकॉल केवळ कोविड व्यवस्थापनातच नाही तर आधुनिक काळात समस्यांचे निराकरण करण्यासाठी पारंपारिक ज्ञान सुसंगत बनवण्यासाठी देखील महत्त्वपूर्ण पाऊल आहे". गुडुची, अश्वगंधा, आयुष-64 यासारख्या सहज उपलब्ध होणाऱ्या आयुर्वेदिक वनौषधींचा कोविडवरील उपचारांमध्ये समावेश केल्याबद्दल त्यांनी समाधान व्यक्त केले. “दुर्दैवाने, स्वातंत्र्यानंतर आयुर्वेदाकडे फारसे लक्ष गेले नाही मात्र पंतप्रधान नरेंद्र मोदी यांनी याच्या महत्वावर भर दिला ” असे ते पुढे म्हणाले.
B.Gokhale/S.Tupe/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
गृह मंत्रालय
केंद्रीय गृहमंत्री अमित शाह यांनी मिशन कर्मयोगी, नागरी सेवांतील क्षमता वृद्धीसाठीच्या राष्ट्रीय कार्यक्रमाच्या मंजुरीचे स्वागत केले
अमित शाह यांनी दूरदर्शी सुधारणांकरीता पंतप्रधान नरेंद्र मोदी यांचे आभार मानले
मिशन कर्मयोगीचा नागरी सेवांमध्ये मुलभूत परिवर्तन घडवून आणणे हा उद्देश
सर्वांगीण आणि व्यापक योजना, जी वैयक्तिक आणि संस्थात्मक क्षमता वृद्धीवर लक्ष केंद्रीत करेल
21 व्या शतकासाठीच्या ऐतिहासिक सुधारणेमुळे गटा-तटाची कार्यपद्धती नष्ट होऊन नवीन कार्यसंस्कृती उदयाला येईल
निर्धारीत ध्येय आणि निरंतर प्रशिक्षण प्रणालीमुळे जबाबदारी आणि पारदर्शकता सुनिश्चित करण्यासाठी शासकीय कर्मचारी सक्षम आणि संवेदनशील बनतील
ही सुधारणा केवळ सरकारी कर्मचाऱ्यांना त्यांची कार्यक्षमता सुधारण्यासाठी केवळ एक यंत्रणा प्रदान करणार नाही तर त्यांना नवभारताच्या आकांक्षा पूर्ण करण्यासाठी सक्षम करेल
मोदी सरकार भविष्यातील नागरी सेवांच्या निर्मितीसाठी कटीबद्ध, नवभारतासाठी सनदी सेवा
केंद्रीय गृहमंत्री अमित शाह यांनी आज केंद्रीय मंत्रिमंडळाने मंजुर केलेल्या मिशन कर्मयोगी या नागरी सेवांतील क्षमता वृद्धीसाठीच्या राष्ट्रीय कार्यक्रमाचे स्वागत केले आहे. हा नागरी सेवांतील मुलभूत बदल आहे, असे ते म्हणाले.
अमित शाह यांनी पंतप्रधान नरेंद्र मोदी यांच्याप्रती या दुरदर्शी सुधारणांसाठी कृतज्ञता व्यक्त केली आहे. या सर्वांगिण आणि व्यापक योजनेमुळे वैयक्तिक आणि संस्थात्मक क्षमता वृद्धीवर लक्ष केंद्रीत होईल, असे ते म्हणाले.
केंद्रीय गृहमंत्री पुढे म्हणाले, हा 21 व्या शतकासाठीचा ऐतिहासिक बदल आहे. ज्यामुळे गटा-तटाची कार्यपद्धती संपुष्टात येऊन नवीन कार्यसंस्कृती उदयाला येईल. निर्धारीत ध्येय आणि निरंतर प्रशिक्षण प्रणालीमुळे जबाबदारी आणि पारदर्शकता सुनिश्चित करण्यासाठी शासकीय कर्मचारी सक्षम आणि संवेदनशील बनतील.
अमित शाह म्हणाले, ही सुधारणा केवळ सरकारी कर्मचाऱ्यांना त्यांची कार्यक्षमता सुधारण्यासाठी केवळ एक यंत्रणा प्रदान करणार नाही तर त्यांना नवभारताच्या आकांक्षा पूर्ण करण्यासाठी सक्षम करेल.
मोदी सरकार भविष्यातील नागरी सेवांच्या निर्मितीसाठी कटीबद्ध आहे, नवभारतासाठी नागरी सेवा, असे ते म्हणाले.
एनपीसीएससीबीचा आराखडा अतिशय काळजीपूर्वक तयार करण्यात आला आहे, नागरी अधिकाऱ्यांनी जगातील सर्वोत्तम संस्थाकडून शिकत, चांगल्या बाबी स्वीकारत असताना भारतीय संस्कृती आणि संवेदनशीलता आणि तळागाळाशी संपर्क ठेवणे यासाठी क्षमतावृद्धी करण्यासाठीचा पाया आहे. हा कार्यक्रम एकात्मिक ऑनलाईन ट्रेनिंग प्लॅटफॉर्म “iGOTKarmayogi” च्या माध्यमातून साकारला जाईल. 2020-21 ते 2024-25 या पाच वर्षाच्या कालावधीसाठी लाख केंद्रीय कर्मचाऱ्यांना यात समावेश करण्यात येईल, यासाठी 510.86 कोटी रुपये खर्च करण्यात येतील.
To bring a transformational change in civil services, cabinet today approved #MissionKarmayogi. I thank PM @NarendraModi ji for this visionary reform. This holistic & comprehensive scheme will focus on individual aswell as institutional capacity building. #CivilService4NewIndia
— Amit Shah  September 2, 2020
रेल्वे मंत्रालय
लॉकडाऊन दरम्यान पश्चिम रेल्वेने केली 6.14 दशलक्ष टन जीवनावश्यक वस्तूंची वाहतूक
नवी दिल्ली, 9 मे 2020
कोविड-19 च्या प्रादुर्भावावर नियंत्रण ठेवण्यासाठी राष्ट्र लॉकडाऊन पाळत असताना, आपले आघाडीचे योद्धे जीवनावश्यक वस्तू व सेवांचा पुरवठा सुनिश्चित करीत आहेत. लॉकडाऊन दरम्यान पश्चिम रेल्वेने देशसेवेत महत्त्वपूर्ण योगदान दिले आहे. आतापर्यंत ईशान्येकडील प्रदेशासह विविध राज्यांमध्ये 3,258 रॅकद्वारे 6.14 दशलक्ष टन जीवनावश्यक वस्तूंची वाहतूक करण्यात आली आहे. मालवाहतुकीत खत,मीठ, धान्य, सिमेंट, कोळसा या वस्तूंची वाहतूक केली गेली. या व्यतिरिक्त औषध,वैद्यकीय उपकरणे,गोठविलेले अन्न, दुधाची पावडर आणि दूध यासारख्या जीवनावश्यक वस्तूंसह मिलेनियम पार्सल व्हॅन आणि दूध टाकी वॅगन्सच्या 178 रॅक्सची वाहतूक करण्यात आली.
पश्चिम रेल्वेने तिच्या विविध मालवाहू विशेष गाड्यांमार्फत कृषी उत्पन्न,औषधे, मासे, दूध इत्यादी 27,000 टनांपेक्षा जास्त वजनाची मालवाहतूक केल्याची माहिती मुख्य जनसंपर्क अधिकारी, रवींदर भाकर यांनी दिली. तसेच जीवनावश्यक वस्तूंच्या वाहतुकीसाठी कोविड-19 विशेष मालवाहू गाड्या चालविण्यात आल्या ज्याद्वारे अंदाजे 4.36 कोटी रुपये महसूल मिळाला. या व्यतिरिक्त, 4 विभागलेल्या रॅक्सचा देखील वाहतुकीसाठी 100%उपयोग करण्यात आला. एप्रिल 2019 च्या तुलनेत एप्रिल 2020 मध्ये अन्नधान्याच्या वाहतुकीत 200 टक्क्यांची वाढ दिसून आली आहे. गेल्या वर्षीच्या तुलनेत या कालावधीत डिझेलचा वापर अंदाजे 26% आणि विजेचा वापर 10%,वाढला आहे.
मालाची वाहतूक माल भरलेल्या आरंभ स्थानापासून गंतव्य स्थानापर्यंत करताना आवश्यक असणाऱ्या सर्व सहकार्याचे आश्वासन रेल्वेने तिच्या ग्राहकांना दिले आहे. या व्यतिरिक्त, ग्राहकांच्या सोयीसाठी रेल्वे मंडळाने केलेल्या महत्त्वपूर्ण धोरणात्मक बदलांचीही मोठ्या प्रमाणात मदत झाली. भुर्दंड/ विलंबशुल्क यात शिथिलता,पावतीशिवाय गंतव्य स्थानावर वितरण,मालवाहतूक शुल्क परत घेणे हे त्यातील काही धोरणात्मक बदल आहेत.
पश्चिम रेल्वेने कामाचा प्रवाह सुरळीत व्हावा म्हणून कामगार व ट्रक यांना 1350 पास दिले आहेत. गुजरात,महाराष्ट्र, मध्य प्रदेश आणि राजस्थान या राज्य प्राधिकरणाशी संपर्क साधून मजुरांना / ट्रकच्या पाससाठी सुविधा उपलब्ध करुन देण्यात आल्या आहेत.
कर्मचाऱ्यांची सुरक्षा सुनिश्चित करण्यासाठी अहमदाबाद विभागात सामानाच्या शेडवर सॅनिटायझर बोगदा उभारला गेला आहे. इतर प्रमुख वस्तूंच्या शेडमध्ये, मास्क,हातमोजे, सॅनिटायझर्स पुरविण्यात आले आहेत. मालाच्या शेडमधील मजूर/कामगार यांचे शरीराचे तापमान तपासण्यासाठी पश्चिम रेल्वेकडून 27 थर्मल स्कॅनिंग गन खरेदी करण्यात आल्या आहेत.
लॉकडाऊनमुळे पश्चिम रेल्वेच्या एकूण उत्पन्नात 761.56 कोटी रुपयांचे नुकसान झाले आहे, अशी माहिती मुख्य जनसंपर्क अधिकारी भाकर यांनी दिली. असे असूनही, तिकिट रद्द केल्यामुळे 238.22कोटी रुपये  परत केले गेले आहेत. 37.24 लाख प्रवाशांनी पश्चिम रेल्वेवरील प्रवासाकरिता आरक्षित केलेली तिकिटे रद्द केली असून आत्तापर्यंत त्यांना परताव्याची रक्कम प्राप्त झाली आहे.
गांधीधाम मालाच्या शेडमध्ये कंटेनरमध्ये माल भरताना
पश्चिम रेल्वेच्या स्थानकांवर मालाची चढ-उतार
पश्चिम रेल्वे स्थानकावर मालाने भरलेली गाडी
U.Ujgare/V.Joshi/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 76
आरोग्य आणि कुटुंब कल्याण मंत्रालय
राज्ये आणि केंद्रशासित प्रदेश यांच्याकडील कोविड-19 लसीच्या मात्रांच्या उपलब्धतेविषयीची अद्ययावत माहिती
राज्ये आणि केंद्रशासित प्रदेशांना कोविड प्रतिबंधक लसीच्या 86 कोटी 51 लाखांहून अधिक मात्रा पुरविण्यात आल्या
राज्ये आणि केंद्रशासित प्रदेश सरकारे तसेच खासगी रुग्णालयांकडे 5 कोटींहून अधिक मात्रा अजूनही शिल्लक आणि पुढील काळातील वापरासाठी उपलब्ध तर 63 लाख 69 हजार मात्रांची पुरवठा प्रक्रिया सुरु
संपूर्ण देशात कोविड-19 प्रतिबंधक लसीकरण मोहिमेचा वेग वाढविणे आणि मोहिमेच्या व्याप्तीचा विस्तार करणे यासाठी केंद्र सरकार वचनबद्ध आहे. या लसीकरण मोहिमेच्या सार्वत्रिकीकरणाचा नवा टप्पा देशात 21 जून 2021 पासून सुरु झाला. लसीच्या अधिक मात्रा उपलब्ध करून देणे, राज्ये आणि केंद्रशासित प्रदेशांना लसीकरणाचे उत्तम नियोजन करता यावे यासाठी त्यांच्याकरिता उपलब्ध असलेल्या लसीच्या मात्रांची आगाऊ स्वरुपात माहिती पुरविणे आणि लस पुरवठा साखळीचे सुरळीत मार्गीकरण करणे या उपक्रमांच्या माध्यमातून लसीकरण मोहिमेचा वेग वाढविण्यात येत आहे.
राष्ट्रव्यापी लसीकरण मोहिमेचा एक भाग म्हणून भारत सरकार, सर्व राज्ये आणि केंद्रशासित प्रदेशांना कोविड प्रतिबंधक लसीचा मोफत पुरवठा करून त्यांना मदत करीत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या या नव्या टप्प्यात केंद्र सरकार, देशातील लस निर्मात्यांनी उत्पादित केलेल्या लसीच्या साठ्यापैकी 75% साठ्याची खरेदी करून त्याचा पुरवठा सर्व राज्ये आणि केंद्रशासित प्रदेशांना करणार आहे.
|
|
VACCINE DOSES
|
|

|
|
SUPPLIED
|
|
86,51,52,695
|
|
PIPELINE
|
|
63,69,890
|
|
BALANCE AVAILABLE
|
|
5,00,46,000
राज्ये आणि केंद्रशासित प्रदेशांना आतापर्यंत भारत सरकारतर्फे खरेदी केलेल्या  आणि थेट राज्यांकडून खरेदीच्या झालेल्या अशा एकूण 86 कोटी 51 लाखांहून अधिक  मात्रांचा पुरवठा झाला आहे आणि आणखी 63 लाख 69 हजारांहून अधिक  मात्रांचा पुरवठा करण्याची प्रक्रिया सुरु आहे.
राज्ये आणि केंद्रशासित प्रदेश सरकारांकडे कोविड प्रतिबंधक लसीच्या 5 कोटींहून अधिक  मात्रा अजूनही शिल्लक असून यापुढील काळातील लसीकरणासाठी त्या उपलब्ध आहेत.
UmeshU/SampadaP/DY
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 164
माहिती आणि प्रसारण मंत्रालय
कोविडच्या दुसऱ्या लाटेमुळे निर्माण झालेल्या परिस्थितीवर चर्चा करण्यासाठी मंत्री परिषदेची बैठक
देशात कोविड-19 ची दुसरी लाट सुरू झाल्याने उद्भवलेल्या परिस्थितीबद्दल चर्चा करण्यासाठी आज मंत्री परिषदेची बैठक झाली.
सध्याच्या महामारीने उभे केलेले संकट हे शतकातील अभूतपूर्व संकट असून संपूर्ण जगापुढे त्याने मोठे आव्हान निर्माण केले आहे असे मत मंत्री परिषदेने बैठकीत नोंदवले.
कोविड विरोधात संघर्ष करण्यासाठी सरकारने टीम इंडिया हा दृष्टिकोन ठेवला असून केंद्र सरकार, राज्य सरकारे आणि भारतीय जनता यांच्या एकत्रित प्रयत्नांवर तो आधारित असल्याचे यावेळी अधोरेखित करण्यात आले.
परिस्थितीशी सामना करण्यासाठी सर्व सरकारी विभाग एकत्रितपणे आणि वेगाने काम करत आहेत असे पंतप्रधान नरेंद्र मोदी यांनी यावेळी सांगितले. मंत्र्यांनी संबंधित भागातील लोकांशी संपर्कात राहून त्यांना मदत करावी आणि त्यांचे म्हणणे जाणून घ्यावे अशा सूचना पंतप्रधान मोदींनी यावेळी मंत्र्यांना केल्या. स्थानिक पातळीवर असणाऱ्या अडचणी समजून घेऊन त्यावर मार्ग काढला जाण्याची गरज आहे यावर त्यांनी भर दिला.
गेल्या चौदा महिन्यांमध्ये केंद्र सरकार, राज्य सरकारे आणि भारतातील जनतेने कोविड विरोधी लढ्यात केलेल्या प्रयत्नांचा आढावा मंत्री परिषदेेने यावेळी घेतला.
राज्यांशी वेळोवेळी समन्वय राखत केंद्र सरकारने रुग्णालयातील खाटा, PSA प्राणवायू सुविधा, प्राणवायू उत्पादनाच्या ठिकाणी उद्भवणाऱ्या समस्या, प्राणवायू साठवणूक आणि वाहतूक, जीवनावश्यक औषधे यासारख्या मूलभूत सोयी सुविधा उभारण्यासाठी घेतलेले प्रयत्न यावेळी विदीत करण्यात आले. यापुढे या गोष्टींचा पुरवठा आणि उत्पादन अजून वाढण्याची गरज यावेळेस अधोरेखित करण्यात आली. परिस्थितीची झळ बसू शकणाऱ्या लोकसमूहाला धान्यांच्या स्वरूपातील मदत किंवा जनधन खात्यात दिलेली आर्थिक मदत यासारख्या सहाय्यकारी बाबीही यावेळी नमूद करण्यात आल्या.
भारतात यापूर्वीच लसींचे यशस्वी उत्पादन करण्यात आले आहे, त्याचप्रमाणे अनेक लसी मंजुरीच्या आणि वापराच्या विविध टप्प्यावर आहेत असेही यावेळी सांगण्यात आले. आजपर्यंत 15 कोटींपेक्षा जास्त लोकसंख्येचे लसीकरण झाल्याचेही यावेळी सांगितले गेले.
मास्कचा वापर, सहा फुटांपर्यंत शारीरिक अंतर राखणे, वारंवार हात धुणे यासारखे कोविड सुसंगत वर्तन महत्वपूर्ण असल्याच्या गरजेवर मंत्री परिषदेने यावेळी भर दिला.
या परिस्थितीमुळे समोर ठाकलेले अवघड काम पूर्ण करण्यासाठी समाजाचा सहभाग आवश्यक असून या प्रसंगातून देश लवकरच सावरेल आणि विषाणूला हरवेल अशी खात्री मंत्री परिषदेने व्यक्त केली.
दूरदृश्य प्रणालीच्या माध्यमातून झालेल्या या बैठकीच्या अध्यक्षपदी पंतप्रधान नरेंद्र मोदी होते आणि मंत्रीगण, पंतप्रधानांचे मुख्य सचिव, कॅबिनेट सचिव यावेळी उपस्थित होते. यावेळी निती आयोगाचे सदस्य वी. के. पॉल यांनी कोविड-19 महामारीच्या व्यवस्थापनावर सादरीकरण केले.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 209.40 कोटी लसीच्या मात्रा देण्यात आल्या आहेत.
गेल्या 24 तासांत 13,15,536 मात्रा देण्यात आल्या.
भारतात उपचाराधीन सक्रीय रूग्णांची संख्या सध्या1,01,166 इतकी आहे
सक्रीय रुग्ण संख्या सध्या 0.23% इतकी आहे
रुग्ण बरे होण्याचा सध्याचा दर 98.58% इतका आहे
गेल्या 24 तासांत 13,900 रूग्ण कोविडमधून बरे झाले असून, बरे झालेल्या एकूण रूग्णांची संख्या आता 4,36,99,435 इतकी झाली आहे
गेल्या 24 तासांत देशात कोविडच्या 13,272 नव्या रुग्णांची नोंद झाली.
दैनंदिन पॉझिटिव्हिटी दर 
साप्ताहिक पॉझिटिव्हिटी दर 
आतापर्यंत एकूण 88.21 कोटी कोविड चाचण्या करण्यात आल्या असून; गेल्या 24 तासांमध्ये 3,15,231 चाचण्या करण्यात आल्या आहेत.
सुक्ष्म, लघु आणि मध्यम उदयोग मंत्रालय
केंद्रीय मंत्री नारायण राणे यांच्या हस्ते 41 व्या आयआयटीएफ अर्थात भारतीय आंतरराष्ट्रीय व्यापार मेळावा 2022मधील “एमएसएमई दालना”चे उद्घाटन
नवी दिल्ली, 15 नोव्हेंबर 2022
केंद्रीय सूक्ष्म, लघु आणि मध्यम उद्योग विभाग मंत्री नारायण राणे यांनी आज नवी दिल्ली येथे भरलेल्या 41व्या आयआयएफटी अर्थात भारतीय आंतरराष्ट्रीय व्यापार मेळावा 2022 मधील “एमएसएमई दालना”चे उद्घाटन केले. केंद्रीय एमएसएमई राज्यमंत्री भानू प्रताप वर्मा देखील या प्रसंगी उपस्थित होते. नवी दिल्ली येथील प्रगती मैदानावर हॉल क्रमांक 4 मध्ये हे “एमएसएमई दालन” उभारण्यात आले आहे.
उद्घाटन समारंभात केंद्रीय मंत्री राणे म्हणाले की, या मेळाव्याच्या माध्यमातून, एमएसएमई क्षेत्रातील उद्योजकांना, विशेषतः महिला उद्योजक, अनुसूचित जाती आणि जमातींमधील उद्योजक, आकांक्षित जिल्ह्यांमधील उद्योजक यांना त्यांची कौशल्ये तसेच उत्पादने प्रदर्शित करण्याची तसेच विकासासाठी नव्या संधी निर्माण करण्याची आणि त्यायोगे स्वावलंबी होण्याची संधी दिली जाणार आहे.
केंद्रीय मंत्री राणे यांनी एमएसएमई दालनात आपल्या उत्पादने मांडलेल्या अनेक एमएसएमई उद्योजकांची भेट घेतली.या दालनात, वस्त्रोद्योग, अन्न, धातुकाम, सुगंधी द्रव्ये, पादत्राणे, खेळणी, रसायने, विजेवर आधारित उत्पादने, चामडे, प्लास्टिक, रबर, मौल्यवान खडे तसेच दागिने यांच्यासह सुमारे 26 क्षेत्रातील उत्पादने प्रदर्शित केली जात आहेत. यावर्षीच्या एमएसएमई दालनात महिला उद्योजकांचा आतापर्यंतचा सर्वात जास्त प्रमाणात  सहभाग पाहायला मिळत आहे.
देशभरात साजऱ्या होत असलेल्या दुसऱ्या आदिवासी गौरव दिनानिमित्त, केंद्रीय मंत्री राणे यांनी देशाच्या इतिहासात तसेच संस्कृतीमध्ये आदिवासी समाजाने दिलेल्या योगदानाचा ठळक उल्लेख करुन आदिवासी भागाच्या सामाजिक-आर्थिक विकासासाठीच्या प्रयत्नांना पुनर्चालना देण्याची गरज अधोरेखित केली.S.Kane/S.Chitnis/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 118
पंतप्रधान कार्यालय
जर्मनी समवेत झालेल्या आंतर-सरकारी चर्चेमुळे द्विपक्षीय संबंध अधिक दृढ झाल्याचे पंतप्रधानांचे प्रतिपादन
नवी दिल्ली, 1 नोव्हेंबर 2019
भारत आणि जर्मनी यांच्यातले मैत्रीपूर्ण संबंध हे लोकशाही आणि कायद्याचे राज्य यावरच्या मूलभूत विश्वासावर आधारित आहेत असे पंतप्रधान नरेंद्र मोदी यांनी म्हटले आहे.
आंतर-सरकारी चर्चेच्या भूमिकेची प्रशंसा करत या आगळ्या यंत्रणेमुळे नव आणि अद्ययावत तंत्रज्ञान, ई-मोबॅलिटी, फ्युएल सेल टेक्नॉलॉजी, स्मार्ट सिटीज्, किनारी व्यवस्थापन, नद्यांची सफाई आणि पर्यावरण संरक्षण या क्षेत्रात द्विपक्षीय संबंध दृढ करण्यासाठी मदत झाल्याचे पंतप्रधान म्हणाले.
जर्मनीच्या चॅन्सेलर यांच्या समवेत नवी दिल्लीत संयुक्त वार्तालाप कार्यक्रमात पंतप्रधान बोलत होते.
जर्मनीच्या चॅन्सेलर डॉ. अँजेला मर्केल आणि त्यांच्या प्रतिनिधी मंडळाचे स्वागत करुन मर्केल यांनी भारत-जर्मनी संबंध अधिक दृढ करण्यासाठी महत्वपूर्ण भूमिका बजावल्याचे पंतप्रधान म्हणाले.
निर्यात नियमन धोरण आणि वेगवेगळ्या आंतरराष्ट्रीय मंचावर भारताच्या सदस्यतेसाठी जर्मनीने दिलेल्या पाठिंब्याबद्दल पंतप्रधानांनी आभार व्यक्त केले.
संयुक्त राष्ट्रांची सुरक्षा परिषद आणि इतर आंतरराष्ट्रीय व्यवस्थेमध्ये अत्यावश्यक सुधारणा व्हाव्यात यासाठी दोन्ही देश सहकार्य जारी ठेवतील असेही त्यांनी सांगितले.
B.Gokhale/N.Chitale/P.Malandkar
(Visitor Counter : 74
आरोग्य आणि कुटुंब कल्याण मंत्रालय
कोविड-19 : गैरसमज आणि वस्तुस्थिती
कोव्हिशिल्ड लसीच्या न वापरलेल्या 50 लाख मात्रा फेब्रुवारी महिन्याच्या शेवटी वाया जाणार आहेत अशा अर्थाच्या माध्यमांमध्ये प्रसिद्ध झालेल्या बातम्या चुकीच्या माहितीवर आधारित आणि दिशाभूल करणाऱ्या आहेत
कोविड-19 प्रतिबंधक लसीकरण मोहिमेमध्ये वापरल्या जाणाऱ्या मात्रांपैकी “ज्यांची मुदत आधी संपते त्यांचा प्रथम वापर” करण्याच्या तत्वाचे पालन करण्याचे निर्देश सरकार जारी करत आहे
लसीची एकही मात्रा वाया जाऊ नये यासाठी कोविन मंचावर लसीच्या देवाणघेवाणीची सुविधा उपलब्ध करून देण्यात आली आहे
कोव्हिशिल्ड लसीच्या न वापरलेल्या 50 लाख मात्रा फेब्रुवारी महिन्याच्या शेवटी वाया जाणार आहेत अशा अर्थाच्या बातम्या काही माध्यमांमध्ये प्रसिद्ध झाल्या आहेत. या बातम्या संदिग्ध असून ज्यांची मुदत संपत आहे असा दावा करण्यात आलेल्या मात्रांच्या राज्य-निहाय आकडेवारीविषयी कोणत्याही विशिष्ट माहितीविना त्या प्रसारित करण्यात आल्या आहेत.
लसीकरण मोहिमेला सुरुवात झाल्यापासूनच केंद्र सरकारने सर्व राज्य सरकारांना सक्रीय पद्धतीने कोविड-19 प्रतिबंधक लसीच्या मात्रा वाया जाण्याचे प्रमाण कमीत कमी असावे तसेच सर्व लस पुरवठा केंद्रांच्या ठिकाणी ““ज्यांची मुदत आधी संपते त्यांचा प्रथम वापर” सुरु करण्याच्या तत्वावर भर देऊन लसीच्या मात्रांची मुदत संपणार नाही याची सुनिश्चिती करण्याचा सल्ला दिला आहे.
राज्य सरकारांनी त्यांच्या क्षेत्रातील खासगी रुग्णालयांकडे उपलब्ध असलेल्या आणि ज्यांची मुदत येत्या काही महिन्यांमध्ये संपते आहे अशा कोविड प्रतिबंधक लसीच्या साठ्याचा नियमितपणे आढावा घ्यावा असे निर्देश केंद्रीय आरोग्य आणि कुटुंब कल्याण मंत्रालयाने नोव्हेंबर 2021 मध्ये सर्व राज्य सरकारांना दिले होते.
सरकारी तसेच खासगी अशा दोन्ही आरोग्य सुविधा केंद्रांवर लसीची मुदत संपू देऊ नये असे निर्देश देखील राज्य सरकारांना देण्यात आले होते. योग्य मुदतीत लसीच्या मात्रांचा वापर करण्याकडे लक्ष पुरविण्यासाठी राज्य सरकारांना, खासगी रुग्णालय प्रशासने आणि आरोग्य विभागाचे अतिरिक्त मुख्य सचिव अथवा मुख्य सचिव यांची दूरदृश्य प्रणालीच्या माध्यमातून तातडीची बैठक घेता येईल असे सांगण्यात आले होते. मोठ्या कंपन्यांच्या सामाजिक दायित्व उपक्रमातून लसीकरण अथवा खासगी रुग्णालयांमध्ये सवलतीच्या दरात लसीकरण यासारख्या हस्तक्षेपांचा वापर करून बघण्याचा सल्ला देखील राज्यांना देण्यात आला होता.
याशिवाय, लसीच्या साठ्याची मुदत संपू नये आणि एकही मात्रा वाया जाणार नाही याची खात्री करून घेण्यासाठी म्हणून काही विशिष्ट राज्यांनी केलेल्या विनंतीवरून, अपवादात्मक परिस्थितीमध्ये, खासगी क्षेत्रातील आरोग्य सुविधांमध्ये उपलब्ध असलेल्या लसीच्या साठ्याचे राज्य सरकारी आरोग्य केंद्रांमध्ये हस्तांतरण करण्यास केंद्र सरकारचा कोणताही आक्षेप नाही असे केंद्रीय आरोग्य मंत्रालयाने स्पष्ट केले होते. देवाणघेवाण करण्यात आलेल्या लसीच्या मात्रांची माहिती नोंदवण्याची सुविधा देखील कोविन डिजिटल मंचावर उपलब्ध आहे.
तसेच, खासगी कोविड लसीकरण केंद्रांकडे उपलब्ध असलेल्या लसीच्या मात्रांचा वापर होतो आहे याची सुनिश्चिती करण्यासाठी पश्चिम बंगाल, महाराष्ट्र, कर्नाटक, तेलंगणा, गुजरात आणि दिल्ली यांसारख्या काही राज्यांशी मंत्रालयाने चर्चा केली आहे.
पंतप्रधान कार्यालय
आंध्र प्रदेशातील करनूल येथील रस्ते अपघातातील मृतांबाबत पंतप्रधानांनी व्यक्त केला शोक
पंतप्रधान नरेंद्र मोदी यांनी आंध्र प्रदेशाच्या करनूल जिल्ह्यात झालेल्या दुर्घटनेतील जीवितहानीबद्दल शोक व्यक्त केला आहे.
ट्विटद्वारे पंतप्रधान म्हणाले, ``आंध्रप्रदेशमध्ये करनूल येथे झालेला रस्ते अपघात अतिशय दुःखदायक घटना आहे. या दुःखद घटनेत ज्यांनी आपले प्रियजन गमावले त्यांच्याप्रती माझ्या सहवेदना आहेत. यातील जखमी लवकरात लवकर बरे होवोत, अशी मी आशा करतो.``
The road accident in Andhra Pradesh’s Kurnool district is saddening. In this hour of sadness, my thoughts are with those who lost their loved ones. I hope that the injured recover at the earliest: PM @narendramodi
— PMO India  February 14, 2021
ఆంధ్రప్రదేశ్లోని కర్నూలు జిల్లాలో జరిగిన రోడ్డు ప్రమాదం విచారకరం. ఈ విషాద సమయంలో ఆత్మీయులను కోల్పోయిన వారితో నా ఆలోచనలు ఉంటాయి. గాయపడిన వారు త్వరగా కోలుకోవాలని ఆశిస్తున్నా: ప్రధాన మంత్రి @narendramodi
— PMO India  February 14, 2021
Jaydevi PS/S.Shaikh/P.Kor